Document ID: 31987L0357

Reference:
EUR-Lex - 31987L0357 - LV
Svarīgs juridisks paziņojums
|
31987L0357
Padomes Direktīva (1987. gada 25. jūnijs) par dalībvalstu tiesību aktu tuvināšanu attiecībā uz izstrādājumiem, kuri to maldinošā izskata dēļ apdraud patērētāju veselību vai drošību
Oficiālais Vēstnesis L 192 , 11/07/1987 Lpp. 0049 - 0050 Speciālizdevums somu valodā: Nodaļa 15 Sējums 7 Lpp. 0244  Speciālizdevums zviedru valodā: Nodaļa 15 Sējums 7 Lpp. 0244  CS.ES Nodaļa 13 Sējums 008 Lpp. 283  - 284 ET.ES Nodaļa 13 Sējums 008 Lpp. 283  - 284 HU.ES Nodaļa 13 Sējums 008 Lpp. 283  - 284 LT.ES Nodaļa 13 Sējums 008 Lpp. 283  - 284 LV.ES Nodaļa 13 Sējums 008 Lpp. 283  - 284 MT.ES Nodaļa 13 Sējums 008 Lpp. 283  - 284 PL.ES Nodaļa 13 Sējums 008 Lpp. 283  - 284 SK.ES Nodaļa 13 Sējums 008 Lpp. 283  - 284 SL.ES Nodaļa 13 Sējums 008 Lpp. 283  - 284
Padomes Direktīva(1987. gada 25. jūnijs)par dalībvalstu tiesību aktu tuvināšanu attiecībā uz izstrādājumiem, kuri to maldinošā izskata dēļ apdraud patērētāju veselību vai drošību(87/357EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā vairākās dalībvalstīs ir spēkā normatīvie akti, kas attiecas uz atsevišķiem izstrādājumiem, kuri to maldinošā izskata dēļ apdraud patērētāju drošību un veselību; tā kā šie akti tomēr atšķiras pēc satura un mērķa un piemērošanas jomas; tā kā šie akti dažās dalībvalstīs attiecas uz visiem izstrādājumiem, kas līdzinās pārtikas produktiem, bet nav pārtikas produkti, un vienlaikus citās dalībvalstīs tie attiecas uz izstrādājumiem, kurus var viegli sajaukt ar pārtikas produktiem, īpaši ar saldumiem;tā kā šī situācija rada nopietnus šķēršļus preču brīvai apritei un nelīdztiesīgus konkurences nosacījumus Kopienā, nenodrošinot patērētāju, jo īpaši bērnu, efektīvu aizsardzību;tā kā šie kopējā tirgus izveides un darbības šķēršļi ir jānovērš, un jānodrošina atbilstīga patērētāju aizsardzība, kā tas paredzēts Padomes 1975. gada 14. aprīļa un 1981. gada 19. maija rezolūcijā par, attiecīgi, Eiropas Ekonomikas kopienas Pirmo [3] un Otro [4] programmu attiecībā uz patērētāju aizsardzības un informācijas politiku, kā arī Padomes 1986. gada 23. jūnija rezolūcijā par jaunu iniciatīvu patērētāju aizsardzības politikā [5];tā kā patērētāju veselībai un drošībai jābūt vienlīdz labi aizsargātai dažādās dalībvalstīs;tā kā šajā nolūkā ir jāaizliedz tādu izstrādājumu tirdzniecība, imports un kā ražošana, tā arī eksports, kurus var sajaukt ar pārtikas produktiem, kas, savukārt, rada draudus patērētāju veselībai vai drošībai;tā kā būtu nepieciešams pieņemt noteikumus par kontroles pasākumiem, kas jāīsteno dalībvalstu kompetentajām iestādēm;tā kā saskaņā ar principiem, kas ietverti Padomes rezolūcijās par patērētāju aizsardzību, bīstamie izstrādājumi jāizņem no tirgus aprites;tā kā būtu jāparedz iespēja apmainīties ar viedokļiem, kā arī pārbaudīt pasākumus, ko dalībvalstis paredzējušas sakarā ar šo izstrādājumu aizliegšanu un izņemšanu no aprites, lai nodrošinātu vienotu šīs direktīvas principu piemērošanu visā Kopienā; tā kā šo pārbaudi un viedokļu apmaiņas var veikt Padomdevēja komitejā, kas izveidota saskaņā ar Lēmumu 84/133/EEK [6];tā kā, iespējams, var būt vajadzība šīs direktīvas piemērošanas jomu paplašināt, lai ietvertu arī pārtikas produktu bīstamas imitācijas, kā arī izvērtētu un caurskatītu šai direktīvā paredzēto kārtību, jāparedz, ka Padome divus gadus pēc šīs direktīvas ieviešanas, pamatojoties uz Komisijas ziņojumu par uzkrāto pieredzi, lems par iespējamām izmaiņām šīs direktīvas noteikumos,IR PIEŅĒMUSI ŠO DIREKTĪVU.1. pants1. Šī direktīva attiecas uz izstrādājumiem, kas definēti šā panta 2. punktā un kas to maldinošā izskata dēļ apdraud patērētāju veselību un drošību.2. Izstrādājumi, kas minēti šī panta 1. punktā, ir izstrādājumi, kas nav pārtikas produkti, bet kuru forma, smarža, krāsa, izskats, iepakojums, marķējums, tilpums vai izmēri var vedināt patērētājus, jo īpaši bērnus, uzskatīt tos par pārtikas produktiem un tāpēc ņemt tos mutē, sūkāt vai norīt, kas varētu būt bīstami un izraisīt, piemēram, nosmakšanu, saindēšanos vai gremošanas trakta perforāciju vai aizsprostošanos.2. pantsDalībvalstis īsteno visus nepieciešamos pasākumus, lai aizliegtu to izstrādājumu tirdzniecību, importu un ražošanu vai arī eksportu, uz kuriem attiecas šī direktīva.3. pantsDalībvalstis nodrošina to, ka tiek pārbaudīti tirgus apritē esošie izstrādājumi, lai pārliecinātos, ka tirgus apritē nav izstrādājumu, uz kuriem attiecas šī direktīva, un īsteno visus nepieciešamos pasākumus, lai nodrošinātu, ka kompetentās iestādes izņem no tirgus aprites vai panāk, lai no tirgus aprites tiktu izņemti visi izstrādājumi, uz kuriem attiecas šī direktīva.4. pants1. Ja dalībvalsts veic kādu īpašu pasākumu šīs direktīvas 2. un 3. panta sakarā, tā informē Komisiju. Tā iesniedz izstrādājuma aprakstu un pamato savu lēmumu.Ja izstrādājuma detalizētu aprakstu jau paredz Lēmums 84/133/EEK, nav nepieciešams sniegt papildinformāciju šīs direktīvas sakarā.Pie pirmās izdevības Komisija pārsūta detalizēto aprakstu citām dalībvalstīm.2. Pēc dalībvalsts vai Komisijas pieprasījuma var tikt sasaukta Komiteja, kas izveidota saskaņā ar Lēmumu 84/133/EEK, viedokļu apmaiņai par jautājumiem, kas saistīti ar šīs direktīvas piemērošanu.5. pantsDivus gadus pēc dienas, kas paredzēta šīs direktīvas 6. pantā, pamatojoties uz Komisijas ziņojumu par uzkrāto pieredzi, kam pievienoti attiecīgie priekšlikumi, Padome pieņem lēmumu par iespējamām izmaiņām šai direktīvā, īpaši par tās attiecināšanu uz bīstamām imitācijām, kas nav pārtikas produktu atdarinājumi, kā arī par 4. pantā paredzētās kārtības pārskatīšanu.6. pants1. Dalībvalstis īsteno pasākumus, lai līdz, vēlākais, 1989. gada 26. jūnijam nodrošinātu atbilstību šai direktīvai. Tās nekavējoties ziņo par to Komisijai.2. Dalībvalstis dara zināmus Komisijai savus šīs direktīvas sakarā pieņemtos tiesību aktus.7. pantsŠī direktīva ir adresēta dalībvalstīm.Luksemburgā, 1987. gada 25. jūnijāPadomes vārdā -priekšsēdētājsH. De Croo[1] OV C 156, 15.6.1987.[2] OV C 150, 9.6.1987., 1. lpp.[3] OV C 92, 25.4.1975., 1. lpp.[4] OV C 133, 3.6.1981., 1. lpp.[5] OV C 167, 5.7.1986., 1. lpp.[6] OV L 70, 13.3.1984., 16. lpp.--------------------------------------------------

Summary:
Bīstami izstrādājumi, kas līdzinās pārtikas produktiem — patērētāju drošības garantēšana
Bīstami izstrādājumi, kas līdzinās pārtikas produktiem — patērētāju drošības garantēšana
KOPSAVILKUMS:
Direktīva 87/357/EEK par izstrādājumiem, kuri to maldinošā izskata dēļ apdraud patērētāju veselību vai drošību
KĀDS IR ŠĪS DIREKTĪVAS MĒRĶIS?
              
Tā ir piemērojama izstrādājumiem, piemēram, kosmētikai un šķidriem mājsaimniecībai paredzētiem izstrādājumiem, kas nav ēdami, bet kuru forma, smarža, krāsa, izskats, iepakojums, marķējums vai izmēri var vedināt patērētājus uzskatīt tās par ēdamiem. Īpaši apdraudēti ir bērni, kuriem var rasties vēlme apēst šādus izstrādājumus.
SVARĪGĀKIE ASPEKTI
Eiropas Savienības (ES) valstīm ir pienākums:
veikt visus nepieciešamos pasākumus, lai aizliegtu tirgot, importēt, eksportēt un ražot izstrādājumus, uz kuriem attiecas direktīva;
pārbaudīt, vai to teritorijā netiek tirgoti šādi bīstami izstrādājumi;
izņemt no tirdzniecības jebkādus šādus izstrādājumus un informēt Eiropas Komisiju par izstrādājumu un par lēmuma pieņemšanas iemeslu.
Komisijai ir pēc iespējas ātrāk jāinformē visu pārējo ES valstu valdības par šo lēmumu.
ES valstu valdībām bija līdz 1989. gada 26. jūnijam, un pamatojoties uz Komisijas ziņojumu par direktīvas īstenošanu, jāizlemj, vai direktīva būtu jāattiecina arī uz citiem bīstamiem izstrādājumiem.
2001. gada 3. decembrī ES valstu valdības un Eiropas Parlaments vienojās par direktīvu par produktu vispārēju drošību, kas liek ražotājiem pirms produktu laišanas tirdzniecībā nodrošināt, ka tie ir droši.
KOPŠ KURA LAIKA ŠĪ DIREKTĪVA IR PIEMĒROJAMA?
              
Tā ir piemērojama kopš 1987. gada 26. jūnija. ES valstu tiesību aktos tā bija jāiekļauj līdz 1989. gada 26. jūnijam.
KONTEKSTS
              
2011. gada martā pieņemtā atzinumā Patērētāju drošības zinātniskā komiteja norādīja, ka pastāv neliels risks, ka bērni vai veci cilvēki varētu akūti saindēties, nejauši apēdot kosmētikas izstrādājumus. Saistībā ar saimniecības precēm ir nedaudz palielinājies smagāka iznākuma risks. Papildus tam trūkst konkrētu datu par tādu patēriņa preču nejaušu apēšanu, kas līdzinās pārtikai un/vai kam piemīt īpašības, kas var patikt bērniem.
AKTS
            
Padomes Direktīva 87/357/EEK (1987. gada 25. jūnijs) par dalībvalstu tiesību aktu tuvināšanu attiecībā uz izstrādājumiem, kuri to maldinošā izskata dēļ apdraud patērētāju veselību vai drošību (OV L 192, 11.7.1987., 49.–50. lpp.)
SAISTĪTIE AKTI
            
Eiropas Parlamenta un Padomes Direktīva 2001/95/EK (2001. gada 3. decembris) par produktu vispārēju drošību (OV L 11, 15.1.2002., 4.–17. lpp.)
Direktīvas 2001/95/EK turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
Pēdējo reizi atjaunots: 01.08.2016